ЈКП ПУТЕВИ

 ОПШТИНЕ ПЕЋИНЦИ

 ПЕЋИНЦИ

 Број: 458/2023

 Дана: 27.09.2023

 Тел: 022/400-735

 Слободана Бајића бр. 5

 ПЕЋИНЦИ

На основу члана 86. и 99. Закона о планирању и изградњи („Службени гласник РС“, број 72/2009,81/2009,-испр.,64/2010 – одлука УС,24/2011,121/2012,42/2013– одлука УС,50/2013-одлука УС,98/2013-одлука УС,132/2014, 145/2014 и 83/2018 ), и члана 17. Одлуке о отуђењу и давању у закуп грађевинског земљишта у јавној својини општине Пећинци („Службени лист општина Срема“ број 18/2018), члана 5. Одлуке о постављању мањих монтажних објеката на површинама јавне намене (Сл. Лист општина Срема број 14/2015, 18/2018 и 27/2018) Надзорни одбор ЈКП „Путеви општине Пећинци“ Пећинци на XXIII седници (двадесеттрећој) одржаној дана 27.09.2023. године расписује:

 **ОГЛАС**

 **за давање у закуп јавне површине на одређено време ради пастављања мањих монтажних објеката – киоска у месту Деч**

**Предмет огласа**: Давање у закуп дела јавне површине на катастарској парцели бр. 993/4 к.о. Деч, улица Браће Нешковић, у Дечу.

 Даје се у закуп део јавне површине у улици Браће Нешковић, за постављање привремено монтажног објекта-киоска, површине 10м2 за обављње трговинске делатности – продаја штампе;

 Локација за постављање мањeг монтажног објеката – киоска се даје у закуп на период од једне године.

 Почетни месечни износ закупнине је 200,00 дин/m2 (почетна цена за јавно надметање).

 Оглас ће се спровести јавним надметањем.

 Право учешћа на јавном огласу имају сва правна лица,предузетници као и физичка лица која:

1. Уплате гарантни износ - депозит од 6.000,00 динара на рачун број: 840-1136804-42, са позивом на број 96-227, по моделу 97, у корист рачуна депозит за лицитацију,

2. Доказ да је подносилац пријаве измирио обавезе по раније закљученом уговору о закупу (важи за досадашње закупце) према општини Пећинци.

3. Прихватају услове из Огласа.

Пријава мора да садржи:

* ЗА ПРАВНА ЛИЦА И ПРЕДУЗЕТНИКЕ: назив и седиште учесника, податке о упису у регистар надлежног органа (број, датум и назив органа),порески индетификациони број (ПИБ),потпис овлашћеног лица и печат, изаву о прихватању услова из огласа;
* ЗА ФИЗИЧКА ЛИЦА: име и презиме, адреса и матични број, изјаву о прихватању услова из огласа;

Уз пријаву учесник је дужан да достави и :

* копија исправе о уплати гарантног износа - депозита
* овлашћење за заступање (уколико лице које потписује пријаву није законски заступник учесника),
* фотокопија – очитана лична карта за физичка лица,
* фотокопија – очитана лична карта за законског заступника као и за лице које је овлашћено за учешће на јавном надметању,за правна лица,
* решење о упису у Регистар привредних субјеката или други одговарајући регистар,

у коме је наведено да је учесник регистрован за обављање делатности.

Комплетан текст Огласа објавиће се на званичној интернет страници општине Пећинци [www.pecinci.org](http://www.pecinci.org) и у информативном часопису М Новине.

 Рок за достављање пријава и припадајуће документације је тридесет дана од дана јавног објављивања огласа на интернет страници општине Пећинци www.pecinci.оrg , односно до 26.10.2023 године у 8 часова.

 Пријаве за јавно надметање са потребном документацијом се подносе на адресу: ЈКП „Путеви општине Пећинци“, Слободана Бајића бр.5, Пећинци.

Непотпуне и неблаговремене пријаве неће се разматрати.

 По завршеном јавном надметању гарантни износ - депозит се враћа учесницима надметања у року од 8 (осам) дана , осим најповољнијем понуђачу, коме се за висину уплаћеног гарантног износа-депозита умањује износ закупнине. Лице које буде најповољнији понуђач за закуп јавне површине а у поступку доделе одустане од истог, нема право на повраћај гарантног износа- депозита.

 Јавна површина додељује се у закуп оном лицу које у целости прихвата услове из огласа и на јавном надметању – лицитацији понуди највишу цену.

 Поступак јавног надметања спроводи комисија коју формира Надзорни одбор ЈКП „Путеви општине Пећинци“ .

 Лице коме је додељено грађевинско земљиште у закуп дужно јe да у року од 30 дана од дана достављања Решења о додели јавне површине у закуп, закључи Уговор о закупу. Уколико у наведеном року не дође до закључења уговора, сматраће се да грађевинско земљиште није ни додељено.

 Јавно надметање ће бити одржано дана 26.10.2023. године у 11 часова у просторијама ЈКП „Путеви општине Пећинци“, Ул. Слободана Бајића број 5. За додатне информације обратити се на телефон 022/400-735.